**ZÁPIS DETÍ DO MATERSKEJ ŠKOLY**

**na školský rok 2024/25**

Riaditeľstvo ZŠ s MŠ v Terni oznamuje zákonným zástupcom že prijímanie detí do materskej školy na predprimárne vzdelávanie na školský rok  **2024/2025** sa bude konať v termíne

**od 06. do 15. mája  2024.**

**06.05.2024  - 10.05.2024 od 15.00 – 16.00 hod**

**13.05.2024 – 15.05.2024    od  12.00  –15.00 hod**

Na predprimárne vzdelávanie sa do materskej školy prijímajú deti na **základe písomnej žiadosti zákonného zástupcu o prijatie dieťaťa na predprimárne vzdelávanie podpísanej oboma zákonnými zástupcami,**ktorej súčasťou je aj **potvrdenie o zdravotnej spôsobilosti dieťaťa** od všeobecného lekára pre deti a dorast a aj **údaj o povinnom očkovaní dieťaťa.** **Žiadosť podaná bez tohto potvrdenia nie je kompletná a nemôže byť akceptovaná.** Ak druhý zákonný zástupca nemôže žiadosť podpísať donesie zákonný zástupca vypísané Čestné vyhlásenie, že zadováženie súhlasu/podpisu druhého zákonného zástupcu na podaniach týkajúcich sa výchovy a vzdelávania môjho dieťaťa, o ktorých sa rozhoduje v správnom konaní, je spojené s ťažko prekonateľnou prekážkou, vec neznesie odklad a podpísanie písomnosti len mnou ako jedným zákonným zástupcom je v najlepšom záujme môjho dieťaťa.

Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa,  vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

[Žiadosť o prijatie dieťaťa do MŠ](https://view.officeapps.live.com/op/view.aspx?src=https%3A%2F%2Fcloud-4.edupage.org%2Fcloud%2Fziadost_24-25.docx%3Fz%253ANhRV0rhU5wNyGHpomyPrLde0AJeh1wlpc8jbNfXKQY9KkQwTBa%252F6zABByhTycotd&wdOrigin=BROWSELINK)

[Čestné vyhlásenie zákonného zástupcu](https://view.officeapps.live.com/op/view.aspx?src=https%3A%2F%2Fcloud-a.edupage.org%2Fcloud%2Fcestne_vyhlasenie.docx%3Fz%253Aenm6chzgh2FkI8eiTreNmIEPWTTYVH2hOpLYNa7XL21rbJN3pa%252FroViu1AbWTurH&wdOrigin=BROWSELINK)

[Písomné vyhlásenie rodičov](https://view.officeapps.live.com/op/view.aspx?src=https%3A%2F%2Fcloud-d.edupage.org%2Fcloud%2FPisomne_vyhlasenie%25281%2529.docx%3Fz%253AOhTF%252BfGW6HzpYb0LsMLi8GqWv9sosc4Cerkc7ErTxRepl2tRQ%252FSDuyKZ%252F2OeZ22C&wdOrigin=BROWSELINK)

**Žiadosť o prijatie dieťaťa do MŠ môže zákonný zástupca podať:**

* *osobne v MŠ, s vyplneným tlačivom - Žiadosť o prijatie dieťaťa do materskej školy,  ktorého súčasťou je lekárske potvrdenie o zdravotnej spôsobilosti dieťaťa*
* *vhodením do poštovej schránky na budove ZŠ,*
* *poštou alebo kuriérom na adresu ZŠ s MŠ, Hlavná 113/68*
* *e-mailom alebo odoslaním naskenovaného tlačiva na e-mail*[msterna33@gmail.com](mailto:msterna33@gmail.com)
* *elektronického podania doručeného do elektronickej schránky školy*
* *elektronického dokumentu, ktorý je autorizovaný kvalifikovaným elektronickým podpisom*

**Podmienky prijatia**

* Na predprimárne vzdelávanie sa prijímajú deti od 3 do 6 rokov, výnimočne možno prijať aj deti od dvoch rokov veku, ak to kapacitné, personálne a iné podmienky školy umožňujú.
* Prednostne sa podľa § 59 ods. 2 školského zákona budú prijímať deti, pre ktoré je plnenie predprimárneho vzdelávania povinné.

**Prednostne sa prijímajú deti, pre ktoré :**

* **do 31.08.2024 (vrátane) dovŕšili päť rokov, pre ktoré je plnenie predprimárneho vzdelávania povinné,**
* **do 31.08.2024** dovŕšili šesť rokov, ale **nedosiahnu školskú spôsobilosť**, takže **pokračujú v plnení predprimárneho vzdelávania na materskej škole ešte jeden rok.**
* **deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky do 31. augusta príslušného kalendárneho roka.**

Dieťa, ktoré po dovŕšení šiesteho roka veku nedosiahlo školskú spôsobilosť, riaditeľ školy rozhodne o pokračovaní v plnení povinného predprimárneho vzdelávania v materskej škole   na základe:

* písomného súhlasu príslušného zariadenia poradenstva a prevencie,
* písomného súhlasu všeobecného lekára pre deti a dorast,
* informovaného súhlasu zákonného zástupcu alebo zástupcu zariadenia.

Po prijatí detí na základe podmienok vyplývajúcich zo školského zákona sa budú prijímať ostatné deti od najstaršieho dieťaťa po naplnenie kapacity materskej školy.

**Riaditeľ ZŠ s MŠ Terňa rozhodne o prijatí/neprijatí dieťaťa** na predprimárne vzdelávanie **do 30. júna 2024**.

Pokyny k zápisu popisuje dokument ministerstva školstva: [USMERNENIE K PRIJÍMANIU DETÍ NA PREDPRIMÁRNE VZDELÁVANIE DO MATERSKEJ ŠKOLY NA ŠKOLSKÝ ROK 2024/2025](https://www.minedu.sk/data/att/b82/29181.760793.pdf)

Mgr. Erika Dziaková

zástupkyňa riaditeľa pre MŠ

